CELEX: 32011D0246
Language: lt
Date: 1303084800000
Title: 2011/246/ES: 2011 m. balandžio 18 d. Komisijos sprendimas, kuriuo iš dalies keičiamas Sprendimas 1999/93/EB dėl statybos produktų atitikties atestavimo tvarkos, susijusios su durimis, langais, langinėmis, žaliuzėmis, vartais ir kitais susijusiais pastatų įtaisais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2011) 2587)  Tekstas svarbus EEE

19.4.2011   
            
            
               LT
            
            
               Europos Sąjungos oficialusis leidinys
            
            
               L 103/114
            
         KOMISIJOS SPRENDIMAS
   2011 m. balandžio 18 d.
   kuriuo iš dalies keičiamas Sprendimas 1999/93/EB dėl statybos produktų atitikties atestavimo tvarkos, susijusios su durimis, langais, langinėmis, žaliuzėmis, vartais ir kitais susijusiais pastatų įtaisais, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2011) 2587)
   (Tekstas svarbus EEE)
   (2011/246/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 13 straipsnio 4 dalį,
   pasikonsultavusi su Statybos nuolatiniu komitetu,
   kadangi:
   
               (1)
            
            
               1999 m. sausio 25 d. Komisija priėmė Sprendimą 1999/93/EB dėl statybos produktų atitikties atestavimo tvarkos, susijusios su durimis, langais, langinėmis, žaliuzėmis, vartais ir kitais susijusiais pastatų įtaisais (2), pagal Tarybos direktyvos 89/106/EEB 20 straipsnio 2 dalį.
            
         
               (2)
            
            
               Direktyvos 89/106/EEB 13 straipsnyje nustatyta, kad atitiktis nustatoma vadovaujantis tos direktyvos III priedu.
            
         
               (3)
            
            
               Persvarsčius numatytąsias durų ir vartų paskirtis, reikėtų iš dalies pakeisti atitikties įvertinimo tvarką, siekiant įtraukti nuostatas dėl langų ir durų, nenaudojamų ugnį ir (arba) dūmus sulaikantiems įrenginiams ir evakuacijos keliams, statybinių apkaustų (pastatų įtaisų).
            
         
               (4)
            
            
               Todėl Sprendimas 1999/93/EB turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/93/EB III priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. balandžio 18 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL L 29, 1999 2 3, p. 51.
   
      PRIEDAS
      
         
            „III PRIEDAS
            PRODUKTŲ GRUPĖ
            
               DURYS, LANGAI, LANGINĖS, ŽALIUZĖS, VARTAI IR SUSIJĘ STATYBINIAI APKAUSTAI (PASTATŲ ĮTAISAI)
            
            
               (1/1)
            
            1.   Atitikties įvertinimo sistemos
            Dėl toliau nurodytų produktų ir jų numatytosios (-ųjų) paskirties (-čių) CEN ir Cenelec prašoma atitinkamame (-uose) darniajame (-iuosiuose) standarte (-uose) nurodyti šią (-ias) atitikties įvertinimo sistemą (-as):
            
                        Produktas (-ai)
                     
                     
                        Numatytoji (-osios) paskirtis (-ys)
                     
                     
                        Lygis (-iai) arba klasė(s)
                     
                     
                        Atitikties įvertinimo sistema (-os)
                     
                  
                        Durys ir vartai (su susijusiais apkaustais arba be jų)
                     
                     
                        Ugnį ir (arba) dūmus sulaikantiems įrenginiams ir evakuacijos keliams
                     
                     
                        —
                     
                     
                        1
                     
                  
                        Kitoms nurodytoms specialioms paskirtims ir (arba) paskirtims, kurioms taikomi specialūs reikalavimai, visų pirma dėl triukšmo, energijos, sandarumo ir saugaus naudojimo, t. y. NE ugnį ir (arba) dūmus sulaikantiems įrenginiams ir NE evakuacijos keliams.
                     
                     
                        —
                     
                     
                        3
                     
                  
                        Tik vidaus ryšiams
                     
                     
                        —
                     
                     
                        4
                     
                  
                        Langai (su susijusiais apkaustais arba be jų)
                     
                     
                        Ugnį ir (arba) dūmus sulaikantiems įrenginiams ir evakuacijos keliams
                     
                     
                        —
                     
                     
                        1
                     
                  
                        Bet kokiai kitai paskirčiai
                     
                     
                        —
                     
                     
                        3
                     
                  
                        Statybiniai apkaustai durims, vartams ir langams
                     
                     
                        Ugnį ir (arba) dūmus sulaikantiems įrenginiams ir evakuacijos keliams
                     
                     
                        —
                     
                     
                        1
                     
                  
                        Bet kokiai kitai paskirčiai
                     
                     
                        —
                     
                     
                        3
                     
                  
                        Langinės ir žaliuzės (su susijusiais apkaustais arba be jų)
                     
                     
                        Naudojimui išorėje
                     
                     
                        —
                     
                     
                        4
                     
                  
                        
                                    1 sistema:
                                 
                                 
                                    žr. Direktyvos 89/106/EEB III priedo 2 skirsnio i punktą, neatliekant pavyzdžių audito ir tyrimo.
                                 
                              
                                    3 sistema:
                                 
                                 
                                    žr. Direktyvos 89/106/EEB III priedo 2 skirsnio ii punkte pateiktą antrąją alternatyvą.
                                 
                              
                                    4 sistema:
                                 
                                 
                                    žr. Direktyvos 89/106/EEB III priedo 2 skirsnio ii punkte pateiktą trečiąją alternatyvą.
                                 
                              
                  Sistemos specifikacija turėtų būti tokia, kad sistema galėtų būti taikoma net tada, kai nebūtina nustatyti tam tikros charakteristikos veiksmingumo, kadangi bent viena valstybė narė nėra iš viso nustačiusi jokių teisinių reikalavimų dėl minėtos charakteristikos (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 straipsnį). Tokiais atvejais, jeigu gamintojas nenori nurodyti, kaip šiuo požiūriu produktas veikia, jis neprivalo atlikti minėtos charakteristikos patikros.“